Xinux (operatsion tizim)

Xinux – Uzinfocom mutaxassislari tomonidan yaratilgan Linux yadrosi ustiga qurilgan ochiq kodli operatsion tizim. GPL 3.0 litsenziyasi asosida bepul tarqatiladi. Operatsion tizim Uzinfocom Open Source jamoasi va Xinux hamjamiyati tomonidan qoʻllab quvvatlanadi.

 Tarixi 
Operatsion tizimni ishlab chiqish 2021-yilda boshlangan. 2022-yil avgust oyida Xinux operatsion tizimining beta-versiyasi ommaga taqdim etilgan. 2023-yil Xinux ochiq hamjamiyatining aʼzolari soni 550 kishiga yetgan. Shu yilning fevral oyida .UZ domen zonasi uchun Xinux asosida yangi server ishga tushirilgan. 2025-yil 15-dekabr kuni Xinux 25.11 stabil versiyasi chiqarilgan. Joriy 25.11 versiyasi GNOME ishchi muhitida va NixOS tizimi asosida yozilgan. 2025-yil mart oyi holatiga koʻra, Xinux hamjamiyati tomonidan mahalliylashtirish loyihasi natijasida GNOME 48.0 ishchi muhiti oʻzbek tiliga 6% tarjima qilingan.

 Versiyalar 

 2022-yil 8-avgustda shaxsiy kompyuterlar uchun Xinux Home edition taqdim qilingan.
 2023-yil yanvarda server kompyuterlari uchun Xinux Server edition taqdim qilingan.
 2025-yil dekabrda Xinux 25.11 stabil va 26.05 nostabil versiyalari taqdim qilingan.

 Galereya 

 Yana qarang 

 Operatsion tizim
 Linux
 NixOS
 Nix paket menejeri

 Havolalar 

 Xinux hamjamiyati rasmiy sahifasi (Github)

 Manbalar 

Turkum:Linux distributivlari
Turkum:Operatsion tizimlar